**AKCINĖS BENDROVĖS „ROKIŠKIO KOMUNALININKAS“ 2020 METŲ**

**VEIKLOS ATASKAITA**

Ataskaita parengta už 2020 metus. Visi skaičiai pateikti 2020 m. gruodžio 31 d., jeigu nenurodyta kitaip. Šioje ataskaitoje akcinė bendrovė‚ Rokiškio komunalininkas“ dar gali būti vadinama bendrove.

**Pagrindiniai duomenys apie bendrovę:**

Bendrovės pavadinimas – akcinė bendrovė „Rokiškio komunalininkas“.

Teisinė forma – akcinė bendrovė.

Įstatinis kapitalas – 1 071 431,10 Eur.

Įregistravimo data – 1995 m. birželio 7 d.

Įmonės kodas – 173000664.

Buveinės adresas – Nepriklausomybės a. 12A, Rokiškis.

Registras – Valstybės įmonė Registrų centras.

Telefono numeris (8 458) 71 083.

Elektroninio pašto adresas [administracija@rokom.lt](mailto:administracija@rokom.lt)

Internetinis tinklalapis [www.rokom.lt](http://www.rokom.lt)

2020 metais bendrovės įstatinis kapitalas nesikeitė ir sudaro 1 071 431,10 Eur, tai 369 459 paprastos vardinės akcijos. Nominali vienos akcijos vertė – 2,90 Eur.

**Bendrovės akcininkai:**

Pagrindinis bendrovės akcininkas – Rokiškio rajono savivaldybė (323 035 akcijos arba 87,4 proc.);

Kiti akcininkai – 42 732 akcijos arba 11,6 proc.;

Bendrovės akcijos – 3 692 akcijos arba 1 proc.

**Bendrovės valdymo organai: valdyba ir bendrovės vadovas – direktorius.**

Bendrovės valdyba sudaryta iš šešių narių.

Bendrovės direktorius – nuo 2019-10-10 Vidmantas Maželis.

1. **DARBUOTOJAI IR DARBO APMOKĖJIMAS**

Bendrovės vidutinis darbuotojų skaičius 72. Vidutinis mėnesinis darbuotojų atlyginimas – 912 Eur.

**1 lentelė**

|  |  |  |
| --- | --- | --- |
|  | **Vidutinis darbuotojų skaičius** | **Vidutinis mėnesio darbo užmokestis (Eur)** |
| Vadovai | 1 | 1 903 |
| Administracija, specialistai | 22 | 1135 |
| Darbininkai | 49 | 791 |
| **Iš viso:** | **72** | **912** |

**II.TURTAS**

Bendrovės materialųjį turtą sudaro 857,9 tūkst. Eur vertės ilgalaikis materialusis turtas ir 49,1 tūkst. Eur vertės atsargos.

Ilgalaikį materialųjį turtą sudaro:

**1 lentelė**

|  |  |  |  |  |
| --- | --- | --- | --- | --- |
| **Eil.**  **Nr.** | **Ilgalaikis materialusis turtas** | **Įsigijimo savikaina**  **(tūkst. Eur)** | **Nusidėvėjimas**  **(tūkst. Eur)** | **Likutinė vertė**  **(tūkst. Eur)** |
| 1. | Pastatai, statiniai ir įrenginiai | 677,5 | 254,3 | 423,2 |
| 2. | Transporto priemonės | 890,1 | 729,5 | 160,6 |
| 3. | Kiti įrengimai | 102,1 | 74,7 | 27,4 |
| 4. | Mašinos ir įrengimai | 1 270,4 | 1023,7 | 246,7 |
| **Iš viso:** | | **2 940,1** | **2082,2** | **857,9** |

**III. ŪKINĖ VEIKLA, FINANSINIAI VEIKLOS RODIKLIAI**

Bendrovės veiklos tikslai yra įstatuose numatytos veiklos organizavimas ir vykdymas, siekiant gauti pelno.

Pagrindinės AB „Rokiškio komunalininkas“ veiklos kryptys:

1. komunalinių atliekų surinkimas ir vežimas iš Rokiškio ir Rokiškio rajono gyventojų bei organizacijų;
2. šilumos ir karšto vandens gamyba ir teikimas Rokiškio rajono gyventojams bei organizacijoms;
3. transporto padalinio veikla;
4. miesto priežiūra;
5. statybos bei smulkaus remonto paslaugos;
6. pirtis;
7. kita veikla (daugiabučių bendrijų teritorijų priežiūra, elektra, kelio ženklai ir šviesoforų priežiūra, paslaugos kitoms įmonėms).

**Finansinių veiklos rezultatų analizė:**

Bendrovė per 2020 metus uždirbo 1 625 178,00 Eur pardavimo pajamų, tai yra 96 261,00 Eur daugiau nei 2019 metais. Pardavimo savikaina sudarė 1 397 054,00 Eur, tai yra 1 043,00 Eur mažiau nei 2019 metais. Veiklos sąnaudos 2020 metais sumažėjo ir sudarė 370 295,00 Eur, o 2019 metais 415 711,00 Eur, t. y. 45 416,00 Eur mažiau. Finansinės-investicinės veiklos sąnaudos 2020 m. sudarė 319,00 Eur, tai palūkanų sąnaudos už 2020 m. paimtą 50 000,00 Eur banko kreditą, bei lizingo įsipareigojimus, kurie baigėsi 2020 m. lapkričio mėn. Finansinės-investicinės veiklos pajamos 1180,00 Eur (priskaičiuotų palūkanų ir delspinigių). 2020 m. nepaskirstytas nuostolis sudaro 141 310,00 Eur, o 2019 m. nuostolis 280 113,00 Eur.

**Pelningumo rodikliai (proc.): 1 lentelė**

|  |  |  |  |
| --- | --- | --- | --- |
|  | **2018 m.** | **2019 m.** | **2020 m.** |
| Bendrasis pelningumas, proc. | 9,08 | 8,5564 | 14,0369 |
| Grynasis pelningumas, proc. | -8,652 | -18,321 | -8,695 |

**Bendras likvidumo rodiklis (koef.): 2 lentelė**

|  |  |  |  |
| --- | --- | --- | --- |
|  | **2018 m.** | **2019 m.** | **2020 m.** |
| Bendrasis likvidumo rodiklis (koef.) | 7,25 | 5,60 | 3,608 |

**Turto panaudojimo efektyvumo rodikliai (koef.): 3 lentelė**

|  |  |  |  |
| --- | --- | --- | --- |
|  | **2018 m.** | **2019 m.** | **2020 m.** |
| Atsargų apyvartumas | 16,93 | 29,20 | 28,46 |
| Pirkėjų įsiskolinimo apyvartumas | 4,45 | 6,57 | 5,95 |
| Skolų tiekėjams apyvartumas | 19,14 | 33,27 | 15,49 |
| Apyvartinio kapitalo apyvartumas | 2,44 | 3,53 | 3,18 |
| Ilgalaikio turto apyvartumas | 1,47 | 1,50 | 1,89 |
| Turto apyvartumas | 0,84 | 0,95 | 1,00 |
| Grynojo turto apyvartumas | 0,92 | 1,05 | 1,19 |

**Pagrindinių veiklos rūšių pajamų – sąnaudų rodikliai per 2019/2020 metus (Eur):**

**4 lentelė**

|  |  |  |  |
| --- | --- | --- | --- |
| **Pagrindiniai** | **2019 m.** | **2020 m.** | **Skirtumas(+-)** |
| **Pajamos** | 1 528 900,00 | 1 626 358,00 | +97 458,00 |
| **Sąnaudos iš viso:** | 1 809 000,00 | 1 767 668,00 | -41 332,00 |
| darbo užmokestis | 672 000,00 | 758 848,00 | +86 848,00 |
| soc. draudimas | 15 200,00 | 15 452,00 | +252,00 |
| ilgalaikio turto nusidėvėjimas | 178 900,00 | 198 060,00 | +19 160,00 |
| medžiagos, atsarginės dalys | 153 400,00 | 203 681,00 | +50 281,00 |
| kuras | 352 100,00 | 228 987,00 | -123 113,00 |
| elektra | 14 900,00 | 22 267,00 | +7 367,00 |
| vanduo | 6 300,00 | 8 006,00 | +1 706,00 |
| šilumos energija | 8 800,00 | 4 318,00 | -4 482,00 |
| mokesčiai | 3 900,00 | 23 253,00 | +19 353,00 |
| kitos sąnaudos | 257 400,00 | 155 496,00 | -101 904,00 |
| administracinės sąnaudos | 146 100,00 | 149 300,00 | +3 200,00 |
| **Veiklos rezultatas** | -280 100,00 | -141 310,00 | -138 790,00 |

**Bendrovė per 2020 metus valstybei sumokėjo mokesčių (tūkst. Eur):**

**5 lentelė**

|  |  |  |  |  |  |  |
| --- | --- | --- | --- | --- | --- | --- |
| **Gyventojų pajamų mokesčio** | **Pridėtinės vertės mokesčio** | **Žemės nuomos mokesčio** | **Nekilnojamojo turto mokesčio** | **Socialinio draudimo mokesčio** | **Kitų mokesčių** | **Iš viso** |
| 109,0 | 170,4 | 1,9 | 3,7 | 191,6 | 12,3 | 488,9 |

Vadovaujantis 2020 m. sausio 13 d. AB “Rokiškio komunalininkas” valdybos posėdyje patvirtintu 2020 m. AB “Rokiškio komunalininkas” veiklos planu, pateikiame informaciją apie Bendrovės pasiektus veiklos rezultatus:

1. **Atliekų tvarkymo padalinys**

**6 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Padalinio pavadinimas** | **2020 m. tikslai/užduotys** | **Įgyvendinimo terminas** | **Atsakingas asmuo** | **Vertinimo kriterijus** | **2020 m. pasiektas rezultatas** |
| 1. | Atliekų tvarkymo padalinys | 1. Išanalizuoti 2017-09-26 nuostolingai pasirašytą Mišrių komunalinių atliekų surinkimo Rokiškio r. savivaldybės teritorijoje ir jų vežimo į apdorojimo arba šalinimo įrenginius paslaugų teikimo sutartį, pasirašytą su UAB Panevėžio regiono atliekų tvarkymo centru ir spręsti klausimą dėl sutarties pasirengti naujam konkursui dėl mišrių atliekų surinkimo konkurse ir priimti pagrįstus sprendimus dėl pelningos pasiūlymo kainos teikimo. | 2020 m. III ketv. | Atliekų tvarkymo padalinio vadovė Agnė Janočkinienė | Nustatant kainodarą vadovautasi valdybos priimtais sprendimais dėl pelno maržos | 1. 2020-10-28 laimėtas viešasis konkursas ir su UAB „PRATC“ pasirašyta nauja Rokiškio rajono savivaldybės komunalinių atliekų surinkimo ir transportavimo į jų apdorojimo vietas (įrenginius) paslaugos teikimo sutartis. Pasiektas tikslas teikti mišrių atliekų išvežimo ir sutvarkymo paslaugas pelninga kaina.  Sutarties trukmė – 5 m.  Sutarties suma Eur be PVM - 992 058,50;  Pelninga kaina. |
| 2. |  | 2. Siekti pasirašyti naujas su atliekų tvarkymu susijusias paslaugų teikimo sutartis. | 2020 m. II-IV ketv. | Atliekų tvarkymo padalinio vadovė Agnė Janočkinienė | Nustatant kainodarą vadovautasi valdybos priimtais sprendimais dėl pelno maržos | 2. Pasirašytos naujos su atliekų tvarkymo susijusių paslaugų teikimo sutartys:  2.1. 2020-04-20 laimėtas viešasis konkursas ir su AB „Panevėžio energija“ pasirašyta Pelenų išvežimo iš Rokiškio RK ir Bajorų katilinės paslaugų teikimo sutartis.  Sutarties trukmė – 2 m.  Sutarties suma Eur be PVM – 21012,00 Eur;  Pelninga kaina;  2.2. 2020-10-28 laimėtas viešasis konkursas ir su UAB „PRATC“ pasirašyta nauja Atliekų prie bendro naudojimo konteinerių surinkimo ir jų sutvarkymo paslaugos teikimo sutartis.  Sutarties trukmė – 8 mėn.  Sutarties suma Eur be PVM – 9899,00;  Pelninga kaina;  2.3. 2020-11-22 laimėtas viešasis konkursas ir su UAB „PRATC“ pasirašyta nauja Komunalinių atliekų presavimo Rokiškio atliekų perkrovimo stotyje paslaugų teikimo sutartis.  Sutarties trukmė – 2 m.  Sutarties suma Eur be PVM - 65 790,00;  Pelninga kaina;  2.4. 2020-12-01 laimėtas viešasis konkursas ir su UAB „PRATC“ pasirašytos naujos Tekstilės atliekų surinkimo Panevėžio rajono savivaldybės teritorijoje bei Rokiškio rajono savivaldybės teritorijoje ir jų sutvarkymo paslaugos teikimo sutartys.  Sutarčių trukmė – 8 mėn.  Sutarčių suma Eur be PVM – 22061,84;  Pelninga kaina; |
| 3. | Atliekų tvarkymo padalinys | 3. UAB Panevėžio regiono atliekų tvarkymo centrui paskelbus viešajį konkursą dėl antrinių atliekų surinkimo įsivertinti galimybes dalyvauti konkurse, paskaičiuoti pelningą kainą, įskaitant spec. automobilio antrinių atliekų vežimui įsigijimo galimybę. | 2020 m. IV ketv. | Atliekų tvarkymo padalinio vadovė Agnė Janočkinienė | Nustatant kainodarą vadovautis valdybos priimtais sprendimais dėl pelno maržos | 3.2020-12-17 paskelbtas viešasis konkursas dėl komunalinių atliekų sraute susidarančių pakuočių bei popieriaus atliekų rūšiuojamojo surinkimo Rokiškio rajono savivaldybės teritorijoje ir jų vežimo paslaugų teikimo, tačiau dėl sąlygų tikslinimo atšauktas ir perkeltas į 2021 m. |

**Įmonės rezultatas (pelnas, nuostolis) pagal veiklos rūšis 2019-2020: 7 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Atliekų tvarkymas | -130794,16 | -40797,85 | 89996,31 | Rezultatas pagerėjo |

AB „Rokiškio komunalininkas“ siekiant išlikti konkurencinga tiekėja, UAB „Panevėžio regiono atliekų tvarkymo centrui“ paskelbus viešąjį konkursą dėl komunalinių atliekų sraute susidarančių pakuočių bei popieriaus atliekų rūšiuojamojo surinkimo Rokiškio rajono savivaldybės teritorijoje ir jų vežimo paslaugų teikimo rinkoje, taip pat siekiant gerinti minėtų paslaugų teikimo kokybę 2020 m. IV ketv. įsigytas 2011 m. gamybos naudotas EURO V emisijos automobilis-šiukšliavežė DAF su hidromanipuliatoriumi.

2020 m. IV ketv. Bendrovėje pradėti aplinkos apsaugos vadybos sistemos įdiegimo darbai, atitinkantys LST EN ISO 14001:2015 standarto reikalavimus, apimantys miesto tvarkymo, atliekų surinkimo ir tvarkymo, gatvių apšvietimo priežiūros sertifikavimo sritis.

Pagrindinės rizikos rūšys ir neapibrėžtumai, su kuriais 2020 metais susidūrė AB „Rokiškio komunalininkas“ - tai patiriamos didelės antrinių atliekų surinkimo sąnaudos, su viešosiomis įtaigomis ,,Žalias taškas“, ,,Gamtos ateitis“, ,,Pakuočių tvarkymo organizacija“, laiku nesuderinami įkainiai ir nepasirašomi papildomi susitarimai prie pagrindinių Pakuočių atliekų tvarkymo organizavimo ir paslaugų teikimo laikinųjų sutarčių dėl pakuočių atliekų finansavimo. Taip pat dėl netinkamo gyventojų pakuočių atliekų pirminio rūšiavimo konteineriuose randama apie 41 proc. ne pakuočių atliekų, už kurių išrūšiavimą nemoka pakuočių organizacijos, todėl šie kaštai tenka surinkėjui – vežėjui, dėl šios priežasties Bendrovė vykdydama antrinių atliekų surinkimą dirbo nuostolingai ir patyrė 37 954,52 Eurų nuostolį.

Atliekų tvarkymo padalinio už 2019 m. nuostolis sudarė - 130 794,16 Eur, už 2020 m. nuostolio suma – 40 797,85 Eur. 2020 metais nuostolį pavyko sumažinti 89 996,31 Eurais, pasirašius naujas, pelningas sutartis 2020 m. pabaigoje.

1. **Šilumos ūkio padalinys**

**8 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Padalinio pavadinimas** | **2020 m. tikslai/užduotys** | **Įgyvendinimo terminas** | **Atsakingas asmuo** | **Vertinimo kriterijus** | **2020 m. pasiektas rezultatas** |
| 1. | Šilumos ūkio padalinys | Atnaujinti pasenusius šilumos apskaitos prietaisus (keitimas į aukštesnės tikslumo klasės prietaisus). | 2020-09-15 | Katilinių meistras Gintaras Jankūnas | Pagal teisės aktų reikalavimus (Šilumos energijos ir šilumnešio kiekio apskaitos taisykles) daugiabučių namų gyventojams turi būti pakeisti šilumos apskaitos prietaisai į aukštesnės, 2 klasės skaitiklius. Be to dėl pasenusių skaitiklių netiksliai fiksuojamas šilumos kiekio sunaudojimas dėl ko AB ,,Rokiškio komunalininkas“ patiria nuostolius. Dėl naujų prietaisų įsigijimo įmonė patirtų nuostolius, tačiau įdiegus naują šilumos apskaitą, padidėtų gaunamos pajamos iš šilumos. | 1. Nepasiektas tikslas pasenusius šilumos apskaitos prietaisus pakeisti į aukštesnės klasės prietaisus, dėl prioritetinių klausimų eiliškumo ir įmonės lėšų taupymo. Šis tikslas perkeltas į 2021 m. Šilumos ūkio padalinio veiklos planą. |
| 2. | Šilumos ūkio padalinys | Šilumos trąsų renovavimo darbų vykdymas Kamajų katilinėje (apie 120 m.) | 2020-09-31 | Katilinių meistras Gintaras Jankūnas | Renovavus trasas, mažinami šilumos tiekimo nuostoliai, mažėja avarijų tinkluose tikimybė. | 2. 2020 m. III ketv. atlikti Kamajų katilinės šilumos trąsų renovavimo darbai. Atnaujinta apie 120 m. trąsos. |

**Įmonės rezultatas (pelnas, nuostolis) pagal veiklos rūšis 2019-2020: 9 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Šilumos ūkio padalinys | -28784,62 | -11987,51 | 16797,11 | Rezultatas pagerėjo |

AB „Rokiškio komunalininkas“ nuo 2020 m. rugsėjo 1 d. Rokiškio rajono savivaldybės tarybos sprendimu pavesta gaminti ir teikti šilumą bei karštą vandenį Juodupės miestelio gyventojams ir nuo 2020 m. rugsėjo 1 d. iki 2020 m. gruodžio 31 d. pagamino 1,6 GWh. Iš viso prijungus Juodupės katilinę Bendrovė eksploatuoja 5 katilines, centralizuota tiekimo sistema šilumą ir karštą vandenį tiekia 506 butams daugiabučiuose namuose ir įstaigoms Juodupės miestelyje. Obelių mieste tik šilumą – 164 butams ir įstaigoms, Pandėlio, Kamajų ir Juodupės mažoji katilinės teikia šilumą tik įstaigoms. Nuo 2020 m. sausio 1 d. iki 2020 m. gruodžio 31 d. likusios keturios katilinės (Obelių, Kamajų, Pandėlio ir Juodupės mažoji) pagamino 3,6 GWh.

2020 m. vykdant Rokiškio rajono tarybos sprendimą dėl šilumos bei karšto vandens gamybos ir tiekimo Juodupės miestelio gyventojams, skubos tvarka buvo atlikti kuro katilo remonto darbai už 50 000,00 Eur be PVM, kadangi perduota Juodupės katilinė dėl neveikiančio kuro katilo nebuvo pajėgi tiekti centralizuotos šilumos.

2019 m. iš Šilumos ūkio veiklos patirtas 28 784, 62 Eur nuostolis, 2020 m. patirtas nuostolis – 11 987,51 Eur. Nuostolis susidarė atlikus Juodupės katilinės būtinąjį katilo remontą, kurio darbai atsiėjo 50 000,00 Eur,. Taip pat dėl Kamajų katilinėje buvusio neveikiančio katilo, kuris prieš 8 metus buvo išardytas, išvežtas ir priduotas į metalo laužo supirktuvę, tačiau nenurašytas. 2020 m. Bendrovei nurašius neegzistuojantį katilą, susidarė 20 000,00 Eur nuostolis (katilo likutinė vertė). Be padarytų investicijų ir nurašyto katilo šilumos ūkio padalinio veikla 2020 m. būtų buvusi pelninga.

1. **Paslaugų, transporto padalinys**

**10 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Padalinio pavadinimas** | **2020 m. tikslai/užduotys** | **Įgyvendinimo terminas** | **Atsakingas asmuo** | **Vertinimo kriterijus** | **2020 m. pasiektas rezultatas** |
| 1. | Paslaugų, transporto padalinys | 1. Patvirtinti autotransporto bei kitų mechanizmų kuro sunaudojimo normas. Sukurti Transporto apskaitos ir kontrolės sistemą, vykdyti kuro sunaudojimo vidaus kontrolę, paskirti atsakingus asmenis. | 2020-05-01 | Transporto padalinio vadovas Vidmantas Karpavičius |  | 2. 2020-05-01 nustatytos ir patvirtintos automobilių ir mechanizmų kuro sunaudojimo normos. Kiekvieno mėnesio paskutinę dieną transporto priemonėse sutikrinamas faktinis kuro likutis bake. |
| 2. | Paslaugų, transporto padalinys | 2. Dalyvauti Rokiškio r. savivaldybės administracijos paskelbtame konkurse dėl Rokiškio miesto vietinės reikšmės kelių, gatvių ir takų priežiūros paslaugos žiemos sezono metu pirkimo. | 2020-01-30 | Transporto padalinio vadovas Vidmantas Karpavičius | Nustatant kainodarą vadovautasi valdybos priimtais sprendimais dėl pelno maržos | 3. 2020-10-12 laimėtas viešasis konkursas ir pasirašyta sutartis su Rokiškio rajono Kaimiškąja seniūnija dėl Rokiškio Kaimiškosios seniūnijos kelių ir gatvių priežiūros darbų žiemos sezono metu paslaugų teikimo sutartis.  Sutarties trukmė – 12 mėn.  Sutarties suma Eur be PVM – 7000,00; |

**Įmonės rezultatas (pelnas, nuostolis) pagal veiklos rūšis 2019-2020: 11 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Paslaugų, transporto padalinys | -64919,90 | -52883,75 | 12036,15 | Rezultatas pagerėjo |

Už 2019 m. transporto padalinys patyrė 64 919,90 Eur nuostolį, o už 2020 m. nuostolis siekė – 52 883,75 Eur. Per 2020 m. nuostolį pavyko sumažinti 12 036,15 Eur sumai. Pagrindinį nuostolį sudarė nuostolinga medienos pervežimo sutartis su UAB „Litforina“ bei kuro normų nebuvimas ir pastovus senos technikos remontas.

1. **Miesto priežiūra**

**Įmonės rezultatas (pelnas, nuostolis) pagal veiklos rūšis 2019-2020: 12 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Miesto priežiūra | -884,20 | -24491,14 | -23606,94 | Rezultatas pablogėjo |

Bendrovė nuo 2019 m. balandžio 16 d. vykdo su Rokiškio rajono savivaldybės administracija pasirašytą sutartį dėl Rokiškio miesto komunalinio ūkio objektų aptarnavimo, priežiūros ir remonto paslaugų teikimo.

Šioms paslaugoms būdingas sezoniškumas. Priklausomai nuo metų laiko kinta atitinkamų darbų apimtys, pajamos bei išlaidos susijusios su atliekamais darbais. Šiltuoju metų laiku didžiąją paslaugų dalį sudaro žaliųjų miesto plotų šienavimas, gėlynų priežiūra, gatvių, šaligatvių, pėsčiųjų bei dviratininkų takų mechanizuotas ir rankinis šlavimas. Vykdomas lapų, žolės pakrovimas ir išvežimas, medžių, krūmų, šakų genėjimas, surinkimas ir išvežimas, smėlio dėžių pastatymas ir užpylimas smėlio-druskos mišiniu ir kt. Darbai atliekami pagal Rokiškio miesto seniūnijos užsakymus.

Už 2019 m. miesto priežiūros padalinio nuostolis siekė – 884,20 Eur, o už 2020 m. nuostolis sudarė – 24 491,14 Eur.

Pagal 2019 m. pasirašytą sutartį ypač mažais įkainiais dėl didėjančių darbų apimčių didėja patiriamas nuostolis. Ši sutartis su neigiamais įkainiais baigs galioti 2022 m. balandžio mėn.

1. **Statybos ir remonto padalinys**

**13 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Padalinio pavadinimas** | **2020 m. tikslai/užduotys** | **Įgyvendinimo terminas** | **Atsakingas asmuo** | **Vertinimo kriterijus** | **2020 m. pasiektas rezultatas** |
| 1. | Statybos ir remonto padalinys | 1. 1. Įvertinus vykdomos veiklos rezultatus vykdant projektą „Vytauto g. kapitalinio remonto darbai“, spręsti klausimą dėl tolimesnės šios veiklos perspektyvos. | 2020-09-01 | Inžinierius-energetikas Valdas Mačieža,  Projektų vadovas Ričardas Liuga |  | 1. 2020-11-17 baigti Rokiškio miesto Vytauto g. pėsčiųjų tako kapitalinio remonto darbai pagal 2019-11-20 pasirašytą sutartį su Rokiškio rajono savivaldybės administracija. |
| 2. | Statybos ir remonto padalinys | 2. Dalyvauti savivaldybės skelbiamuose viešuosiuose konkursuose dėl statybos darbų. | 2020 m. I-IV ketv. | Projektų vadovas Ričardas Liuga | Nustatant kainodarą vadovautasi valdybos priimtais sprendimais dėl pelno maržos | 2. 2020-10-23 laimėtas viešasis konkursas ir pasirašyta sutartis su Rokiškio rajono savivaldybės administracija dėl Rokiškio miesto šaligatvių dalinio remonto darbų.  Sutarties terminas – 2020-12-31;  Sutarties suma Eur be PVM – 12 396,70; |

**Įmonės rezultatas (pelnas, nuostolis) pagal veiklos rūšis 2019-2020: 14 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Statybos ir remonto padalinys | -11826,00 | -17523,05 | -5697,05 | Rezultatas pablogėjo |

Už 2019 m. statybos padalinio nuostolis siekė – 11 826,00 Eur, 2020 m. nuostolis siekė – 17 523,05 Eur. Nuostolis susidarė vykdant Rokiškio miesto Vytauto g. pėsčiųjų tako kapitalinio remonto darbus, dėl į darbų sąmatą neįskaičiuotų saugotinų želdinių atkuriamosios vertės, kuri sudarė 14 167,00 Eur. Dėl šios priežasties ir kitų nenumatytų veiksnių Bendrovė neteko numatyto pelno.

1. **Pirtis**

**Įmonės rezultatas (pelnas, nuostolis) pagal veiklos rūšis 2019-2020: 15 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Pirtis | -9429,71 | -18185,49 | -8755,78 | Rezultatas pablogėjo |

Už 2019 m. pirties paslaugų nuostolis sudarė – 9 429,71 Eur, už 2020 m. pirties paslaugų nuostolis siekė – 18 185,49 Eur.

2020 m. liepos 31 d. Rokiškio rajono savivaldybės tarybos sprendimu buvo nustatyta nauja teikiamų pirties paslaugų kaina 1 žmogui – 6,95 Eur be PVM.

Pagrindinės priežastys dėl kurių pirties veikla buvo nuostolinga:

1. dėl padidintos paslaugų kainos kritiškai sumažėjęs lankytojų skaičiaus;
2. negauta kainos kompensacija iš savivaldybės;
3. išėjusiems pirtininkams priskaičiuotos ir išmokėtos išeitinės kompensacijos;
4. dėl šalyje paskelbto karantino.
5. **Kita veikla (daugiabučių bendrijų teritorijų priežiūra, elektra, kelio ženklai ir šviesoforų priežiūra, paslaugos kitoms įmonėms)**

**16 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Padalinio pavadinimas** | **2020 m. tikslai/užduotys** | **Įgyvendinimo terminas** | **Atsakingas asmuo** | **Vertinimo kriterijus** | **2020 m. pasiektas rezultatas** |
| 1. | Kita veikla | Pasirengti ir dalyvauti savivaldybės organizuojamuose konkursuose dėl elektros apšvietimo remonto darbų. | 2020 m. | Inžinierius-energetikas Valdas Mačieža | Nustatant kainodarą vadovautasi valdybos priimtais sprendimais dėl pelno maržos | 1. Dalyvauta konkurse ir pasirašyta sutartis su Rokiškio rajono savivaldybės administracija dėl elektrinių transporto priemonių įkrovimo stotelės įrengimo darbų.  Sutarties trukmė – iki 2020.12.11;  Sutarties suma Eur be PVM – 2356,18; |

**Įmonės rezultatas (pelnas, nuostolis) pagal veiklos rūšis 2019-2020: 17 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2019 m.** | **2020 m.** | **skirtumas +,-** |  |
| Kita veikla | -26456,53 | +14755,19 | +41211,72 | Rezultatas pagerėjo |

Prie kitų Bendrovės veiklų priskiriama daugiabučių namų kiemų teritorijų priežiūros paslauga. Šią paslaugą sudaro: vidaus takų, kiemų, žaliųjų plotų valymas, žaliųjų plotų šienavimas, žolės sugrėbimas, šakų, lapų išvežimas, sniego rankinis valymas, šaligatvių barstymas žvyro-druskos mišiniu. 2014 m. su daugiabučių namų bendrijomis pasirašyta 80 teritorijos priežiūros paslaugų teikimo sutarčių. 2020 m. paslaugų įkainis padidintas 63 proc.

Už 2019 m. kitų veiklų nuostolis sudarė – 26 456,53 Eur, o 2020 m. iš kitų veiklų gauta - 14 755,19 Eur pelno.

Kitas pajamas sudarė Rokiškio miesto gatvių apšvietimo tinklų priežiūros ir eksploatacijos paslaugos, šviesoforų priežiūra, kelio ženklų priežiūra ir montavimas.

**Skolos tiekėjams ir pirkėjų įsiskolinimas, jų įtaka bendrovės veiklai:**

Skolos tiekėjams 2020 metų pabaigai buvo sumoje 90 193,00 Eur. AB „Rokiškio komunalininkas” ilgalaikių skolų, kurioms suėjęs mokėjimo terminas, neturi. Didžiausios skolos: E. Neniškio agroserviso įm. 19 850,00 Eur (už skiedrą), UAB „Rėkyva“ 13 320,00 Eur (už durpes ), UAB „Rokmedis“ 8 178,00 Eur (už skiedrą), UAB „Viada LT“ 8 582,00 Eur. (už kurą) . Likusios skolos - tai einamieji mokėjimai už vandenį, elektros energiją, atsargines detales, paslaugas.

2020 metų pabaigai Rokiškio rajono savivaldybės skola AB „Rokiškio komunalininkas“ 61 973,00 Eur. Tai už 2020 metus subsidija ( 49 736,00 Eur) ir kompensacija (12 237,00 Eur) gyventojams už šiluminę energiją.

Pirkėjų skola 2020 m. gruodžio 31 d. 272 990,00 Eur.

Didžiausi skolininkai (kurių mokėjimo terminas 1 metai ir daugiau) - tai gyventojai (už atliekų surinkimą) 27 164,00 Eur, gyventojai - šilumos vartojai 32 189,00 Eur (viso gyventojų-šilumos vartotojų skola 2020 gruodžio 31 d. - 74 300,00 Eur), fizinis asmuo- 27 164,00 Eur.

2020 m. teismuose juridiniams ir fiziniams asmenims iškelta apie 80 civilinių bylų pagal AB ,,Rokiškio komunalininkas“ pateiktus ieškinius bei pareiškimus dėl skolų (už komunalines atliekas ir šilumą ir kt.), delspinigių, palūkanų bei procesinių palūkanų priteisimo.

Įsiteisėjusiais teismo sprendimais priteista:

* už atliekas - 11 414,95 Eur;
* už šilumą - 28 000,00 Eur;
* kitos skolos - 1500,00 Eur;

Iš viso: 40 914,95 Eur.

Per 2020 metus išieškota apie 21 000,00 Eur.

2020 metais abejotinos skolos 2 102 Eur - tai įmonės, kurioms vykdomos bankroto procedūros. Dėl šių skolų išieškojimo kreiptasi į teismą.

**Direktoriaus paaiškinimas dėl metinio nuostolio:**

2020 metais Bendrovė skyrė didelį dėmesį sąnaudų mažinimui, darbuotojų optimizavimui. 2019 m. kuro sąnaudos nuo bendrų sąnaudų sudarė 19 proc., tuo tarpu 2020 metais – 13 proc. Įvedus griežtesnį lėšų taupymą ir peržiūrėjus etatus atsisakyta įmonės teritorijos trijų apsaugos darbuotojų, transporto padalinyje vietoj dviejų specialistų paliktas tik vienas, vietoj dviejų katilinių meistrų – paliktas tik vienas, vietoje dviejų įdarbintas vienas pirtininkas, kuris tuo pačiu yra atsakingas ir už šilumos ūkio priežiūrą įmonėje. Eilę metų Bendrovei dirbant nuostolingai, nėra galimybės kreiptis į bankus dėl paskolos ar lizingo technikos ar kitos įrangos atnaujinimui, kas leistų efektyviau dirbti ir mažintų patiriamas sąnaudas.

Kadangi Bendrovė tik 2020 metų pabaigoje pasirašė pelningas sutartis – veiklos metai neatspindi realios situacijos.

**Bendrovės vykdomos socialinės iniciatyvos:**

**Projekto vykdytojas AB „Rokiškio komunalininkas"** ir **projekto partneris „Rokiškio kaimiškosios seniūnijos Bajorų kaimo bendruomenė"**įgyvendina projektą „Skalbyklos socialinių paslaugų plėtra ir socialinių gebėjimų didinimas Rokiškio mieste", finansuojamą Europos socialinio fondo lėšomis. Projektas parengtas pagal Rokiškio miesto vietos veiklos grupės miesto strategiją. Projekto finansavimo šaltinis – ES fondų lėšos. Skiriamas finansavimas iš ES fondo lėšų bei LR valstybės biudžeto lėšų – 55 148,01 Eur. Projekto trukmė – 1 metai.

Projekte numatomos įgyvendinti veiklos:

1. Reikalingos įrangos ir priemonių įsigijimo ir montavimo darbai, skalbyklos ir džiovyklos, lyginimo volo įsigijimas paslaugų teikimui;
2. Skalbinių priežiūros paslauga. Skalbinių atvežimas ir išvežimas;
3. Socialinių gebėjimų didinimas  skalbinių skalbimo, džiovinimo ir lyginimo veikloje.

Projekto įgyvendinimo vieta - projekto vykdytojo patalpose Nepriklausomybės a. 12A, Rokiškis. Projekto tikslinė grupė - socialinę atskirtį patiriantys asmenys, neįgalieji ir senyvo amžiaus asmenys Rokiškio mieste. Projekto veiklose dalyvaus 70 unikalių asmenų,  neturinčių galimybės skalbtis rūbus, patalynę, kitus skalbinius, juos išsidžiovinti ir išsilyginti, kuriems paslaugos bus teikiamos pagal poreikį (nuo vieno iki keleto kartų) ir įgyjantys gebėjimus rūpintis savo skalbiniais. Projekte paslaugas teiks 1 asm. projekto koordinatorius, 1 asm. vairuotojas ir 2 asm. savanoriai. Šiuo būdu bus skatinama savanorystė ir mažinamas vyresnio amžiaus asmenų socialinis neįgalumas dėl ribotos veiklos galimybių. Įgyvendinant projektą įrengtos 3 vnt. skalbimo bei rūbų džiovinimo vietos ir vieta skalbiniams išsilyginti. Esant poreikiui teikiama atvežimo ir parvežimo paslauga. Klientui turint judėjimo sunkumų nešvarūs skalbiniai surenkami, atvežami išskalbti, išdžiovinti ir vėl pristatomi klientui. Naudotis sukurtomis socialinėmis paslaugomis gali Rokiškio miesto gyventojai, kurie yra socialiai remtini ir gauna socialines pašalpas, paramas ir kompensacijas, neįgalieji, kuriems nustatytas 55 proc. ir mažesnis darbingumo lygis, senyvo amžiaus asmenys, kurie dėl amžiaus iš dalies ar visiškai yra netekę gebėjimų savarankiškai rūpintis savimi.

**Pagrindiniai AB “Rokiškio komunalininkas” 2021 m. strateginiai tikslai:**

* 2021 m. Bendrovės veiklos plane numatyta pelninga veikla;
* Užtikrinti nenutrūkstamą šilumos gamybą ir jos tiekimą klientams;
* Palaipsniui vykdyti šilumos trąsų, katilų ir kitų įrenginių renovavimo darbus;
* Parduoti nenaudojamą ilgalaikį turtą;
* Nutraukti nuostolingas veiklas.

**Prognozuojami 2021 m. Bendrovės veiklos rezultatai:**

Per 2021 metus tikimasi gauti apie 388 tūkst. pajamų iš atliekų surinkimo (mišrių, tekstilės, pelenų, asenizacijos), 870 tūkst. Iš šilumos ūkio bei 350 tūkst. Iš transporto ir kitų paslaugų (daugiabučių namų kiemų, viešųjų erdvių, tualetų priežiūros, transporto paslaugų, krovinių gabenimo, transporto nuomos, Rokiškio miesto gatvių apšvietimo tinklų priežiūra). Bus patirta sąnaudų: 845 tūkst. šilumos ūkio, 391 tūkst. atliekų surinkimo, bei 372 tūkst. transporto ir kitų paslaugų. Tikimasi 2021 metų pabaigai gauti minimalų pelną.

|  |  |  |
| --- | --- | --- |
| Direktorius |  | Vidmantas Maželis |